VSRS Sklep II DoR 449/2019
Datum: 2019-10-24T02:00:00.000+02:00
ecli: ECLI:SI:VSRS:2019:II.DOR.449.2019
opravilna_stevilka_ii_stopnje: VSC Sodba Cp 78/2019
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO - ODŠKODNINSKO PRAVO
institut: predlog za dopustitev revizije - povrnitev nepremoženjske in premoženjske škode - tek zamudnih obresti - prekoračitev trditvene podlage - zavrnitev predloga za dopustitev revizije

## Jedro

Pogoji za dopustitev revizije niso podani, zato se tožnikov predlog zavrne (drugi odstavek 367. c člena ZPP).

## Izrek

Predlog se zavrne.

## Obrazložitev

1. Sodišče prve stopnje je odločilo, da je toženka dolžna tožnici plačati zakonske zamudne obresti od zneska 36.000,00 EUR od 18. 2. 2015 do 14. 10. 2015. Kar je tožnica zahtevala več (29.916,00 EUR) iz naslova (ne)premoženjske škode in obresti, je zavrnilo in ji naložilo plačilo stroškov pravdnega postopka toženke.

2. Višje sodišče je pritožbo tožnice zavrnilo in sodbo sodišča prve stopnje v izpodbijanem (zavrnilnem) delu potrdilo.

3. Zoper takšno sodbo (v zvezi z zavrnilnim delom sodbe sodišča prve stopnje) tožnica pravočasno vlaga predlog za dopustitev revizije. Vrhovnemu sodišču dopustitev predlaga zaradi odločitve o vprašanjih:

1. Ali sta sodišči I. in II. stopnje v okviru ugotavljanja:- obsega nepremoženjske škode in vzročne zveze med škodnim dogodkom ter posledicami pri tožnici;- obstoja premoženjske škode;- teka zamudnih obresti; presegli trditveno podlago tožene stranke?

2. Ali je bila tožeči stranki prisojena primerna in pravična denarna odškodnina iz naslova nematerialne škode?

4. Predlog ni utemeljen.

5. Vrhovno sodišče dopusti revizijo, če je od njegove odločitve mogoče pričakovati odločitev o pravnem vprašanju, pomembnem za zagotovitev pravne varnosti, enotne uporabe prava ali za razvoj prava prek sodne prakse (prvi odstavek 367. a člena Zakona o pravdnem postopku; v nadaljevanju ZPP). Vrhovno sodišče je ugotovilo, da navedeni pogoji za dopustitev revizije niso podani, zato je tožnikov predlog zavrnilo (drugi odstavek 367. c člena ZPP).